
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1094 


6 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση ειδικής άδειας για τους έφεδρους αξιωμα¬ 
τικούς και οπλίτες που θα συμμετάσχουν ως εθε¬ 
λοντές στους Ολυμπιακούς και Παραολυμπιακούς 


Αγώνες του 2004. 1 

Καθορισμός αριθμού προσώπων που μπορεί ο Οργα¬ 
νισμός Ασφάλισης Ελεύθερων Επαγγελματιών - 
Ταμείο Ασφάλισης Εμπόρων να αναθέσει έργο με 
μίσθωση. 2 


Συμπλήρωση της 31783/18.11.2002 Υπουργικής Από¬ 
φασης «Πρόγραμμα απόκτησης εργασιακής εμπει¬ 
ρίας και επιχορήγησης επιχ/σεων για την απασχό¬ 
ληση ανέργων γυναικών ηλικίας 18-65 ετών, έτους 


2003». 3 

Οργάνωση και λειτουργία της Ειδικής Υπηρεσίας του 

ΟΑΕΔ. 4 

Τροποποίηση της 7004/5/8-ιε’/17.10.2000 απόφασης 
του Αρχηγού της Ελληνικής Αστυνομίας «Μεταβί¬ 
βαση αρμοδιοτήτων Αρχηγού Ελληνικής Αστυνο¬ 
μίας σε υφιστάμενα υπηρεσιακά όργανα» (Β'- 
1313). 5 


ΑΠΟΦΑΣΕΙ Σ 

Αριθ.Φ. 446/4/106312 (1) 

Καθιέρωση ειδικής άδειας για τους έφεδρους αξιωματι¬ 
κούς και οπλίτες που θα συμμετάσχουν ως εθελοντές 
στους Ολυμπιακούς και Παραολυμπιακούς Αγώνες 
του 2004. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 13τουΝ. 1763/88 «Στρατο¬ 
λογία των Ελλήνων» (ΦΕΚ 57 Α’), όπως το άρθρο αυτό 
τροποποιήθηκε με το άρθρο 15 παράγραφος 3 του Ν. 
1911/90 «Εισαγωγή γυναικών στις ανώτατες στρατιωτι¬ 
κές σχολές, ρύθμιση στρατολογικών θεμάτων και άλλες 
διατάξεις»(ΦΕΚ 166, τα Α’) και με το άρθρο 18 του Ν. 
3036/2002 «Τροποποίηση διατάξεων στρατολογικής νο¬ 


μοθεσίας, ρύθμιση στρατιωτικών υποχρεώσεων ορισμέ¬ 
νων κατηγοριών στρατευσίμων...» (ΦΕΚ 171, τ. Α’). 

β. Τις διατάξεις της υποπαραγράφου γ, της παραγράφου 
24 του άρθρου 82 του Ν. 3057/2002 «Τροποποίηση και συ¬ 
μπλήρωση του Ν. 2725/1999, ρυθμίσεις θεμάτων Υπουρ¬ 
γείου Πολιτισμού και άλλες διατάξεις»(ΦΕΚ 293, τ.Α’). 

γ. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081/92, όπως αντικαταστάθηκε με το άρθρο 1, παρ. 
2ατου Ν.2469/97 και το γεγονός ότι από τις διατάξειςτης 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού. 

δ. Την 29492/31.10.2001 Κοινή Απόφαση Πρωθυπουρ¬ 
γού και Υπουργού Εθνικής Άμυνας «Ανάθεση αρμοδιοτή¬ 
των Υπουργού Εθνικής Άμυνας στους Υφυπουργούς 
Εθνικής Άμυνας» (ΦΕΚ 1483 τ.Β’), όπως τροποποιήθηκε 
με την 705/28.2.2002 Κοινή Απόφαση Πρωθυπουργού και 
Υπουργού Εθνικής Άμυνας «Τροποποίηση της 29492/ 
31.10.2001 κοινής Απόφασης», Ανάθεση αρμοδιοτήτων 
Υπουργού Εθνικής Άμυνας στους Υφυπουργούς Εθνικής 
Άμυνας» (ΦΕΚ258τ.Β’). 

ε. Σχετική πρόταση του Αρχηγού του Γενικού Επιτελεί¬ 
ου Εθνικής Άμυνας, αποφασίζουμε: 

Άρθρο 1 

1. Στους έφεδρους αξιωματικούς και οπλίτες χορηγεί¬ 
ται ειδική άδεια είκοσι (20) ημερών συνολικά, εφόσον 
υποβάλλουν αίτηση συμμετοχής και επιλεγούν από την 
Οργανωτική Επιτροπή (Ο. Ε.) «Αθήνα 2004» προκειμένου 
να συμμετάσχουν, μετά την απόλυσή τους από τις τάξεις 
των Ενόπλων Δυνάμεων (Ε.Δ), ως εθελοντές στους Ολυ¬ 
μπιακούς και Παραολυμπιακούς Αγώνες του 2004. 

2. Η παραπάνω άδεια χορηγείται από τον Διοικητή της 
Μονάδος ή τον Διευθυντή της υπηρεσίας, όπου υπηρετεί 
ο έφεδρος αξιωματικός ή ο οπλίτης, με την προσκόμιση 
από τον ενδιαφερόμενο της έγγραφης προσφοράς θέσης 
εργασίας από Λειτουργικό Τομέα της Ο. Ε. «Αθήνα 2004». 
Τα Γενικά Επιτελεία υποβάλλουν στο τέλος κάθε μήνα 
στον Ολυμπιακό Υπεύθυνο του Υπουργείου Εθνικής Άμυ¬ 
νας, συγκεντρωτικές καταστάσεις εφέδρων αξιωματικών 
και οπλιτών στους οποίους έχει χορηγηθεί η εν λόγω 
άδεια. 

3. Η άδεια αυτή χορηγείται εφάπαξ το τελευταίο δίμηνο 
πριν από την απόλυση των ενδιαφερομένων από τις τά¬ 
ξεις των Ε.Δ. και θεωρείται εξολοκλήρου ως χρόνος στρα- 

τιωτικής υπηρεσίας, χωρίς να υπολογίζεται στα όρια της 
συνολικής διάρκειας των αδειών, που καθορίζονται με το 
άρθρο 13του Ν. 1763/88. 

Άρθρο 2 

1. Τα αρμόδια Στρατολογικά Γραφεία ενημερώνουν τις 
παρατηρήσεις της στρατολογικής μερίδας των ενδιαφε¬ 
ρομένων, μετά την απόλυση τους, με τη μεταβολή χορή¬ 
γησης της αδείας. 

2. Γιατη δικαιολόγηση της παραπάνω αδείας, οι ενδια¬ 
φερόμενοι υποχρεούνται να προσκομίζουν στο αρμόδιο 
Στρατολογικό Γραφείο, το αργότερο μέχρι 31.12.2004, 
βεβαίωση συμμετοχής τους ως εθελοντών στους Ολυ¬ 
μπιακούς και Παραολυμπιακούς Αγώνες του 2004. 

3. Σε περίπτωση που η βεβαίωση αυτή δεν υποβληθεί 
μέχρι την προαναφερόμενη ημερομηνία, εφαρμόζονται 
οι σχετικές, με την πρόωρη απόλυση από τις Ένοπλες Δυ¬ 
νάμεις, διατάξεις. 

Άρθρο 3 

1. Διοικητικές και ερμηνευτικές οδηγίες για την εφαρ¬ 
μογή της απόφασης αυτής εκδίδονται, εφόσον απαιτη¬ 
θούν, από τη Διεύθυνση Στρατολογικού του ΓΕΕΘΑ. 

2. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Αθήνα, 31 Ιουλίου 2003 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 
-♦- 

Αριθ.Φ. 10036/15095/3162 (2) 

Καθορισμός αριθμού προσώπων που μπορεί ο Οργανι¬ 
σμός Ασφάλισης Ελεύθερων Επαγγελματιών - Ταμείο 
Ασφάλισης Εμπόρων να αναθέσει έργο με μίσθωση. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ- 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 .Τις διατάξειςτου άρθρου 6του Ν. 2527/97 και του άρ¬ 
θρου 17του Ν. 2747/99. 

2. ΤηνΔΙΠΠ/Φ.ΕΓΚΡ.7/202/οικ.11914/20.6.2003 απόφα¬ 
ση της Επιτροπής του άρθρου 2 παρ. 1 της 55/98 ΠΥΣ. 

3. Την Θ/77736/19.11.2001 γνωμοδότηση του Νομικού 
Συμβούλου του ΟΑΕΕ-ΤΑΕ. 

4. Την 80088/31.10.2001 (ΦΕΚ 1485/3/31.10.2001) από¬ 
φαση ανάθεσης αρμοδιοτήτων στους Υφυπουργούς Ερ¬ 
γασίας και Κοινωνικών Ασφαλίσεων. 

5. Την απόφαση ΔΙΔΚ/Φ 1/2/13773/16.7.2003 (ΦΕΚ958/ 
Β/16.7.2003)του Πρωθυπουργού καιτου ΥΠΕΣΔΔΑ«Ανά¬ 
θεση αρμοδιοτήτων στον Υφυπουργό ΕΣΔΔΑ Νίκο Μπί- 
στη», αποφασίζουμε: 

Καθορίζουμε τον αριθμό των προσώπων που μπορεί ο 
ΟΑΕΕ-ΤΑΕ να αναθέσει έργο με μίσθωση, σε δέκα έξι (16) 
ελεγκτές φαρμακοποιούς για χρονικό διάστημα ενός (1) 
έτους, για τον έλεγχο της ιατροφαρμακευτικής περίθαλ¬ 
ψης των ασφαλισμένων του. 

Οι ανωτέρω θα πρέπει να έχουν πτυχίο φαρμακευτικής 
σχολής της ημεδαπής ή ισότιμο πτυχίο της αλλοδαπής. 

Η συνολική δαπάνη που θα προκληθεί από την προανα¬ 
φερόμενη ανάθεση έργου ανέρχεται στο ποσό των εκα¬ 


τόν εξήντα εννέα χιλιάδων (169.000,00) ευρώ περίπου και 
έχει εγγράφει σχετική πίστωση στον προϋπολογισμό του 
Ταμείου έτους 2003. 

Το έργο τους δεν ανάγεται στον κύκλο των καθηκόντων 
των υπαλλήλων του Ταμείου, δεν θα συνδέεται με το ωρά¬ 
ριο λειτουργίας της υπηρεσίας, η εκτέλεση του θα παρα- 
κολουθείται από τη Διοίκηση του Ταμείου και θα παρέχε¬ 
ται στο κτίριο που στεγάζονται οι υπηρεσίες του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2003 

ο ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΡΓΑΣΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΜΠΙΣΤΗΣ Ρ. ΣΠΥΡΟΠΟΥΛΟΣ 

-*- 

Αριθ. 32981 (3) 

Συμπλήρωση της 31783/18.11.2002 Υπουργικής Απόφα¬ 
σης «Πρόγραμμα απόκτησης εργασιακής εμπειρίας 
και επιχορήγησης επιχ/σεων για την απασχόληση 
ανέργων γυναικών ηλικίας 18-65 ετών, έτους 2003». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου άρθρου 29Ατου Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ137/Α785). 

2. Τις διατάξεις του Π.Δ.368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6.11.01). 

4. Τις διατάξειςτου Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

5. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

6. Τις διατάξειςτου άρθρου 29του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων» όπως τροποποιήθηκε με τα άρθρα 6 και 
7 του Ν. 1836/89 και το άρθρο 6 του Ν. 2434/96. 

7. Την 31783/18.11.2002 Υ.Α. «Πρόγραμμα απόκτησης 
εργασιακής εμπειρίας και επιχορήγησης επιχ/σεων για 
την απασχόληση ανέργων γυναικών ηλικίας 18-65 ετών, 
έτους 2003». 

8. Την 1999/15.7.2003 απόφαση του Δ.Σ. του ΟΑΕΔ 
(αριθμ. συνεδρ.33/15.7.03) που μας υποβλήθηκε με το 
Β119461/18.7.03 έγγραφό του. 

9. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του Προγράμματος Δημοσίων Επενδύσεων και ως εκ 
τούτου δεν εμπίπτει στις διατάξεις της παρ. 3 του άρθρου 
22του Ν. 2362/95, αποφασίζουμε: 

Συμπληρώνουμε την 31783/18.11.2002 απόφαση του 
Υπουργού Εργασίας και Κοινωνικών Ασφαλίσεων «Πρό¬ 
γραμμα απόκτησης εργασιακής εμπειρίας και επιχορή¬ 
γησης επιχ/σεων για την απασχόληση ανέργων γυναικών 
ηλικίας 18-65 ετών, έτους 2003» ως εξής: 

Στο προαναφερθέν πρόγραμμα της πιο πάνω Υπουργι¬ 
κής Απόφασης υπάγονται και οι αμιγείς επιχειρήσεις των 
Ο.Τ.Α. α’και β’ βαθμού. 

Κατά τα λοιπά εξακολουθούν να ισχύουν οι διατάξεις 
της πιο πάνω Υπουργικής Απόφασης όπως τροποποιήθη¬ 
κε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2003 

Ο ΥΠΟΥΡΓΟΣ 

ΔΗΜΗΤΡΗΣ ΡΕΓΙΠΑΣ 
-♦- 

Αριθ. 80045 (4) 

Οργάνωση και λειτουργία της Ειδικής Υπηρεσίας του 
ΟΑΕΔ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α), 

2. Του Π.Δ. 152/91 «Σύσταση Διευθύνσεων Εκπαίδευ¬ 
σης, Επιθεώρησης και κλάδου Επιθεωρητών, Πληροφο¬ 
ρικής, Οργάνωσης και Απλούστευσης Διαδικασιών» (ΦΕΚ 
61 Α). 

3. Του άρθρου 12του Ν. 3144/2003 «Κοινωνικός διάλο¬ 
γος για την προώθηση της απασχόλησης και την κοινωνι¬ 
κή προστασία και άλλες διατάξεις (ΦΕΚ 111/Α). 

4. Το γεγονός ότι από τις διατάξεις αυτής της απόφα¬ 
σης δεν προκαλείται επιπλέον δαπάνη εις βάρος του προ¬ 
ϋπολογισμού του ΟΑΕΔ, αποφασίζουμε: 

1. Σύμφωνα με τις διατάξεις του Ν.3144/2003 η Ειδική 
Υπηρεσία του ΟΑΕΔπου συστάθηκε μετηνπαρ. 8του άρ¬ 
θρου 12 του ίδιου Νόμου έχει ως σκοπό την υποστήριξη 
του ανθρώπινου δυναμικού της χώρας για την ένταξη - 
επανένταξή και παραμονή του στην αγορά εργασίας και 
την εν γένει προώθηση στην απασχόληση, με την εφαρ¬ 
μογή πρόσφορων μεθόδων, στο πλαίσιο της σύζευξης 
προσφοράς και ζήτησης εργασίας. 

Γιατην υλοποίηση του σκοπού αυτού προβαίνει στις πα¬ 
ρακάτω ενέργειες: 

α. Προτείνει τη σύσταση ΚΠΑπροςτα αρμόδια όργανα 
του Οργανισμού. 

β. Εισηγείται πάσης φύσεως χωροταξικές και λειτουρ¬ 
γικές διευθετήσεις και βελτιώσεις που αφορούν στην 
αποτελεσματική λειτουργία των ΚΠΑ. 

γ. Παρέχει συμβουλευτικές υπηρεσίες και εφαρμόζει 
μεθόδους και διαδικασίες εξατομικευμένης παρέμβα¬ 
σης, υποστήριξης και πληροφόρησης των αναζητούντων 
εργασία και κατά προτεραιότητα των ανέργων, για την 
εξεύρεση εργασίας ανάλογης των προσόντων και δεξιο¬ 
τήτων τους και για τη διευκόλυνση της κινητικότητας του 
εργατικού δυναμικού. 

δ. Καταρτίζει και παρακολουθεί τα ατομικά σχέδια δρά¬ 
σης και αξιολογεί τα αποτελέσματά τους. 

ε. Παρέχει υπηρεσίες επαγγελματικού προσανατολι¬ 
σμού σε νέους ανέργους στο εργατικό δυναμικό της χώ¬ 
ρας, συνδυάζοντας τα ιδιαίτερα χαρακτηριστικά κάθε 
ατόμου ικανού προς εργασία, με την οικονομική πραγμα¬ 
τικότητα και τις σύγχρονες τάσεις και προοπτικές, όπως 
διαμορφώνονται στις ειδικότητες και στα επαγγέλματα. 

στ. Παρέχει εξειδικευμένες συμβουλευτικές υπηρεσίες 
υποστήριξης σε πρόσωπα ή κοινωνικές ομάδες για τη δια¬ 
σφάλιση ίσων ευκαιριών για την απασχόληση 


ζ. Παρέχει εξειδικευμένη πληροφόρηση στις επιχειρή¬ 
σεις και στο εργατικό δυναμικό της χώρας για θέματα της 
αγοράς εργασίας, που αφορούν προοπτικές εργασίας σε 
ειδικότητες και επαγγέλματα, καθώς και ευκαιρίες απα¬ 
σχόλησης στους κλάδους της εν γένει οικονομικής δρα¬ 
στηριότητας. 

η. Προσεγγίζει τις επιχειρήσεις για τη διερεύνηση των 
αναγκών και της ζήτησης εργασίας, καταγράφει τις δια¬ 
θέσιμες κενές θέσεις εργασίας σύμφωνα με τις ανάγκες 
κάθε επιχείρησης και υποδεικνύει τις ευκαιρίες για εργα¬ 
σία και απασχόληση. 

θ. Αναπτύσσει συστηματικά μηχανισμούς και διαδικασίες 
σύζευξηςτης προσφοράς με τη ζήτηση εργασίας, ιδιαίτερα 
με τη χρήση των νέων τεχνολογιών πληροφόρησης και επι¬ 
κοινωνίας και τηρεί μητρώο επιχειρήσεων και ανέργων. 

ι. Συνεργάζεται με δημόσιους και ιδιωτικούς φορείς 
στην Ελλάδα και στο εξωτερικό για τη μεταφορά τεχνο¬ 
γνωσίας και για την κατά το δυνατόν καλύτερη εκπλήρω¬ 
ση των σκοπών της. 

ια. Συνεργάζεται με τις Εταιρείες «Α.Ε. Παρατηρητήριο 
Απασχόλησης - Ερευνητική Πληροφορική» και «Α.Ε. 
Επαγγελματική Κατάρτιση», για θέματα της αρμοδιότη- 
τάς της που άπτονται και των δραστηριοτήτων τους. 

ιβ. Συνεργάζεται με άλλους δημόσιους φορείς για το 
σχεδίασμά και εφαρμογή κοινών προγραμμάτων ή δρά¬ 
σεων στο πλαίσιο των δραστηριοτήτων της 
ιγ. Συμμετέχει σε ευρωπαϊκά και διεθνή δίκτυα με σκο¬ 
πό την ανταλλαγή τεχνογνωσίας και εμπειρίας 
ιδ. Εισηγείται στο ΔΣ θέματα της αρμοδιότητάς της. 

2. Για την άσκηση του προαναφερόμενου έργου στην 
Ειδική Υπηρεσία, εκτός από τα Κέντρα Προώθησης της 
Απασχόλησης, που αποτελούν κατά Νόμο οργανικές μο¬ 
νάδες της, δημιουργείται Κεντρική Μονάδα. 

3. Κατάτιςκείμενεςδιατάξειςτηνθέσητου Προϊσταμένου 
της Ειδικής Υπηρεσίας καταλαμβάνει άτομο που κατέχει τα 
τυπικά και ουσιαστικά προσόντα που ορίζονται στην παρ. 9 
του άρθρου 12 του Ν.3144/2003, σε συνδυασμό με τα επι¬ 
πρόσθετα οριζόμενα από την απόφαση 190699/28.5.2003 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Εργασίας και Κοινωνικών Ασφαλίσεων και για 
τις θέσειςτων Προϊσταμένωντων Κέντρων Προώθησηςτης 
Απασχόλησης, κατά την πρώτη εφαρμογή, επιλέγονται 
υπάλληλοι του ΟΑΕΔ σύμφωνα με τις διατάξεις επιλογής 
Προϊσταμένων Τμημάτων του Υπαλληλικού Κώδικα. 

4. ΚΕΝΤΡΙΚΗ ΜΟΝΑΔΑ 

Το έργο της Κεντρικής Μονάδας της Ειδικής Υπηρεσίας 
του ΟΑΕΔ επιτελείται από τέσσερις(4) διακριτούςτομείς, 
που δεν αποτελούν οργανικές μονάδες αυτής αλλά λει¬ 
τουργικά πεδία και είναι οι ακόλουθοι: 

I. Τομέας Συντονισμού Δικτύου ΚΠΑ 

II. Τομέας Συμβουλευτικής και Εξατομικευμένης Πα¬ 
ρέμβασης 

III. Τομέας Αγοράς Εργασίας και Επιχειρήσεων 

IV. Τομέας Σύνδεσης με τις Ενεργητικές Πολιτικές Απα¬ 
σχόλησης. 

Οι αρμοδιότητες του κάθε τομέα της Κεντρικής Μονά¬ 
δας της Ειδικής Υπηρεσίας του ΟΑΕΔ είναι οι ακόλουθες: 
I. Τομέας Συντονισμού Δικτύου ΚΠΑ 
Αντικείμενο του Τομέα 

Έργο του Τομέα Συντονισμού Δικτύου ΚΠΑ είναι η ορ¬ 
γάνωση, η ανάπτυξη, ο συντονισμός και η παρακολούθη¬ 
ση του δικτύου των ΚΠΑ με στόχο την διασφάλιση της εύ¬ 
ρυθμης και αποτελεσματικής λειτουργίας τους. 

Ειδικότερα ο Τομέας Συντονισμού του Δικτύου των ΚΠΑ: 

Λ.1. Προτείνει, τη σύσταση ΚΠΑ προς τα αρμόδια όρ¬ 
γανα του Οργανισμού, 

Λ.2. Εισηγείται πόσης φύσεως χωροταξικές και λοιπές 
διευθετήσεις και βελτιώσεις που αφορούν στην αποτελε¬ 
σματική λειτουργία των ΚΠΑ, 

Λ.3 Εκπονεί συστήματα παρακολούθησης και αξιολό¬ 
γησης της απόδοσης/επίδοσης των δραστηριοτήτων των 
ΚΠΑ και του προσωπικού τους. Παρακολουθεί, αξιολογεί 
και ελέγχει την δραστηριότητά τους και εντοπίζει τις απο¬ 
τελεσματικές ή μη λειτουργίες τους. Συλλέγει τα αιτήμα¬ 
τα που αφορούν οργανωτικά και διοικητικά θέματα των 
ΚΠΑ και εισηγείται στον Προϊστάμενο της Ειδικής Υπηρε¬ 
σίας μέτρα για την αποτελεσματικότερη λειτουργία τους. 
Συγκεντρώνει απολογιστικά στοιχεία για τη λειτουργία 
των ΚΠΑ. 

Λ.4. Επιμελείται, σε συνεργασία μετουςλοιπούς Τομείς 
της Κεντρικής Μονάδας, της σύνταξης και της προώθη¬ 
σης στα ΚΠΑτων εγχειριδίων, διαδικασιών, εγκυκλίων και 
οδηγιών για την υλοποίηση των δράσεων. Συντάσσει σε 
συνεργασία με τους λοιπούς Τομείς περιοδικές εκθέσεις 
για την αποτελεσματικότητα των παρεμβάσεων των ΚΠΑ 
στην αγορά εργασίας, σε εθνικό, περιφερειακό και τοπι¬ 
κό επίπεδο. Συντάσσει εισηγήσεις για την αιτιολόγηση 
της σκοπιμότητας οργανωτικών αλλαγών. 

Λ.5. Καταγράφει τις ανάγκες επιμόρφωσης εργασια¬ 
κών συμβούλων και λοιπού προσωπικού των ΚΠΑ και με¬ 
ριμνά για την υλοποίηση προγραμμάτων επιμόρφωσης 
του ανθρώπινου δυναμικού των ΚΠΑ, σε συνεργασία με 
τους άλλους τρεις τομείς 

Λ.6. Αναπτύσσει συνεργασίες με τους ομοειδείς φορείς 
των κρατών -μελών της Ε.Ε. σχετικά μετά θέματα της αρ- 
μοδιότητάς του. 

Οργάνωση του Τομέα 

Προκειμένου να επιτελεσθεί το προαναφερόμενο έργο 
ορίζεται με απόφαση του Διοικητή του ΟΑΕΔ ως συντονι¬ 
στής του Τομέα, πτυχιούχος ΑΕΙ/ΤΕΙ, με πενταετή τουλά¬ 
χιστον εμπειρία σε θέματα απασχόλησης και καλή γνώση 
τουλάχιστον μιας επίσημης γλώσσας της Ε.Ε., αποδει- 
κνυόμενης είτε από τίτλο σπουδών ημεδαπής, ή αλλοδα¬ 
πής, είτε από προσκομιζόμενη βεβαίωση προϋπηρεσίας 
σε χώρα της αλλοδαπής. 

Επίσης στον τομέα προσφέρουν εργασία: 

• Τουλάχιστον πέντε στελέχη με πτυχίο ΑΕΙ/ΤΕΙ της 
ημεδαπής, ή ισότιμων Σχολών της Αλλοδαπής, εμπειρία 
τουλάχιστον τριών ετών σε θέματα οργάνωσης, συντονι¬ 
σμού, παρακολούθησης και αξιολόγησης δραστηριοτή¬ 
των, διοίκησης και διαχείρισης έργων και προγραμμάτων 
ή μεταπτυχιακό τίτλο σπουδών σχετικά με το αντικείμενο 
του τομέα, καλή γνώση μιας επίσημης γλώσσας της Ε.Ε. 
(κατά προτίμηση της Αγγλικής) και καλή γνώση επεξερ¬ 
γασίας ελληνικών και ξενόγλωσσων κειμένων και πινάκων 
σε Η/Υ. 

• Τουλάχιστον ένα στέλεχος με πτυχίο ΑΕΙ/ΤΕΙ τμήμα¬ 
τος Στατιστικής της ημεδαπής, ή ισότιμο ή αντίστοιχο τίτ¬ 
λο της αλλοδαπής, ή άλλο πτυχίο ή τίτλο του Οικονομικού 
κλάδου, εργασιακή εμπειρία τουλάχιστον ενός έτους σε 
δημόσιους ή ιδιωτικούς φορείς (Πανεπιστήμια, Ερευνητι¬ 
κά Κέντρα, Ινστιτούτα, εξειδικευμένους φορείς μελετών, 
δημοσκοπήσεων κ.λπ.), καλή γνώση μιας τουλάχιστον 
γλώσσας της Ε.Ε. (κατά προτίμηση της Αγγλικής) και κα¬ 
λή γνώση επεξεργασίας ελληνικών και ξενόγλωσσων κει¬ 
μένων και πινάκων σε Η/Υ. 


• Λοιπά διοικητικά στελέχη με δίπλωμα επαγγελματι¬ 
κής κατάρτισης ΙΕΚ (οποιοσδήποτε ειδικότητας του το¬ 
μέα χρηματοπιστωτικών και διοικητικών υπηρεσιών - 
πρώην οικονομίας και διοίκησης), ή με πτυχίο α’ και β’ κύ¬ 
κλων σπουδών ΤΕΕ (οποιοσδήποτε ειδικότητας του το¬ 
μέα οικονομίας και διοίκησης), ή με απολυτήριο τίτλο ενι¬ 
αίου λυκείου, ή ενιαίου πολύ κλαδικού λυκείου, ή λυκείου γε¬ 
νικής κατεύθυνσης, ή άλλο ισότιμο τίτλο σχολικής μονάδας 
της ημεδαπής ή αλλοδαπής, εμπειρία τουλάχιστον δύο 
ετών σε θέματα γραμματειακής υποστήριξης, καλή γνώση 
της αγγλικής γλώσσας και καλή γνώση επεξεργασίας ελλη¬ 
νικών κει ξενόγλωσσων κειμένων και πινάκων σε Η/Υ. 

II. Τομέας Συμβουλευτικής και Εξατομικευμένης Πα¬ 
ρέμβασης 

Αντικείμενο του Τομέα 

Το έργο του τομέα είναι ο σχεδιασμός και ο συντονι¬ 
σμός της εξατομικευμένης παρέμβασης και συμβουλευ¬ 
τικής που υλοποιείται στα ΚΠΑ. 

Ειδικότερα: 

α. Προβαίνει στη συλλογή, επεξεργασία και αξιολόγη¬ 
ση των μεθόδων/διαδικασιών/εργαλείων και στη βελτίω¬ 
σή τους με σύγχρονες μεθόδους (Διάγνωση - υποστήριξη 
για την επαγγελματική κατάρτιση, ανάπτυξη επιχειρημα¬ 
τικότητας κ.λπ.), έτσι ώστε να προσαρμόζονται στις ανά¬ 
γκες των διαφορετικών κοινωνικών ομάδων και να είναι 
εφαρμόσιμες από τα ΚΠΑ ή από τους υπόλοιπους φορείς 
Απασχόλησης. Σκοπός είναι η μεγιστοποίηση της αποτε- 
λεσματικότητας των παρεχόμενων υπηρεσιών για τους 
άνεργους, που ωφελούνται από τις δράσεις της εξατομι- 
κευμένης παρέμβασης και συμβουλευτικής, ή και το σχε¬ 
δίασμά νέων μεθόδων / διαδικασιών / εργαλείων, που θα 
προσαρμόζονται στις διαφορετικές κατηγορίες των κοι¬ 
νωνικών ομάδων. 

β. Συνεργάζεται με συναφείς Οργανισμούς, Υπηρεσίες 
σε εθνικό και κοινοτικό επίπεδο, προκειμένου να αναπτύ¬ 
ξει περαιτέρω την τεχνογνωσία της και να αποκομίσει κα¬ 
λές πρακτικές. 

γ. Παρακολουθεί, σε συνεργασία με την ΠΑΕΠ την εξα- 
τομικευμένη παρέμβαση και το έργο των εργασιακών 
συμβούλων και επιδιώκει την βελτίωση των ικανοτήτων 
τους να συνδράμουν στις διαδικασίες ένταξης των ανα- 
ζητούντων εργασία, σύμφωνα με τις ανάγκες που διαπι¬ 
στώνονται μέσω των ατομικών σχεδίων δράσης για έντα¬ 
ξη / επανένταξη στην αγορά εργασίας, ατόμων και κοινω¬ 
νικών ομάδων. 

Ειδικότερα ο Τομέας Συμβουλευτικής και Εξατομικευ- 
μένης Παρέμβασης: 

Λ. 1. Επιμελείται του σχεδιασμού των μεθοδολογικών 
εργαλείωντης εξατομικευμένης παρέμβασης, του Ατομι¬ 
κού Σχεδίου Δράσης, καθώς και των μεθοδολογικών ερ¬ 
γαλείων ταξινόμησης των ανέργων, της παρακολούθη¬ 
σης της πορείας τους και αποτίμησης και αξιολόγησης 
των αποτελεσμάτων των επιμέρους λειτουργιών, που 
εφαρμόζονται στα ΚΠΑ. Συνεργάζεται με τους αρμόδιους 
φορείς που εκπονούν προγράμματα επαγγελματικού 
προσανατολισμού, τεχνικές αναζήτησης εργασίας, ομα¬ 
δικής συμβουλευτικής κ.λπ. Ειδικότερα ασχολείται με την 
εκπόνηση: 

- Μεθόδων / διαδικασιών / εργαλείων για τη διάγνωση 
των ιδιαίτερων αναγκών και χαρακτηριστικών των ομά¬ 
δων - στόχων (στοχευμένη προσέγγιση). 

- Μεθόδων / διαδικασιών / εργαλείων για τη σύνταξη / 
στοχοθεσία Ατομικού Σχεδίου Δράσης (Α.Σ.Δ). 

- Μεθόδων / διαδικασιών / εργαλείων με στόχο την έντα¬ 
ξη ανέργων σε πιστοποιημένες δομές κατάρτισης (ΚΕΚ). 

- Μεθόδων / διαδικασιών / εργαλείων για την παρακο¬ 
λούθηση και αξιολόγηση Α.Σ.Δ. 

- Μεθόδων / διαδικασιών / εργαλείων για τη Συμβουλευ¬ 
τική και τη Συμβουλευτική Αναζήτησης Εργασίας. 

- Εξειδικευμένων υπηρεσιών σε συγκεκριμένες ομάδες- 
στόχους / Συνεργασίες. 

- Σχεδιασμού και εκπόνησης οδηγών και εγχειριδίων για 
την αποτελεσματική εκτέλεση της εργασίας των Εργα¬ 
σιακών Συμβούλων 

Λ.2. Παρακολουθεί την παροχή υπηρεσιών συμβουλευ¬ 
τικής και εξατομικευμένης υποστήριξης των ανέργων και 
την ένταξή τους στις ενεργητικές πολιτικές απασχόλησης 
σε συνεργασία με τους αρμόδιους Τομείς. 

Λ.3. Επιμελείται για την μεθοδολογική συνοχή των προ- 
σφερομένων υπηρεσιών Συμβουλευτικής και Εξατομι- 
κευμένης Παρέμβασης από τα ΚΠΑ. 

Λ.4. Προωθεί την ανάπτυξη και υλοποίηση συνεργα¬ 
σιών των ΚΠΑ με άλλους φορείς και οργανισμούς. 

Λ.5. Αναπτύσσει και εφαρμόζει επιστημονικές μεθό¬ 
δους για τη διασφάλιση ποιότητας των παρεχομένων 
υπηρεσιών. 

Οργάνωση τομέα 

Προκειμένου να επιτελεσθεί το προαναφερόμενο έργο 
ορίζεται με απόφαση του Διοικητή του ΟΑΕΔ ως συντονι¬ 
στής του τομέα πτυχιούχος ΑΕΙ/ΤΕΙ, με αποδεδειγμένη 
εμπειρία σε θέματα συμβουλευτικής τουλάχιστον δέκα 
ετών ή Σύμβουλος Επαγγελματικού Προσανατολισμού, 
με πενταετή τουλάχιστον εμπειρία σε θέματα απασχόλη¬ 
σης και καλή γνώση τουλάχιστον μιας επίσημης γλώσσας 
της Ε.Ε., αποδεικνυόμενης είτε από τίτλο σπουδών ημε¬ 
δαπής ή αλλοδαπής, είτε με προσκομιζόμενη βεβαίωση 
προϋπηρεσίας σε χώρα της αλλοδαπής. 

Επίσης στον τομέα προσφέρουν εργασία: 

• Τουλάχιστον πέντε στελέχη με πτυχίο ΑΕΙ/ΤΕΙ της 
ημεδαπής ή ισότιμων σχολών της αλλοδαπής ή απολυτή¬ 
ριο τίτλο δευτεροβάθμιας εκπαίδευσης και πενταετή 
εμπειρία σε θέματα συμβουλευτικής, εμπειρία τουλάχι¬ 
στον τριών ετών σε θέματα συμβουλευτικής ή και απα¬ 
σχόλησης, ή μεταπτυχιακό τίτλο σχετικά με θέματα του 
τομέα, καλή γνώση μιας επίσημης γλώσσας της Ε.Ε. (κα¬ 
τά προτίμησης της Αγγλικής) και καλή γνώση επεξεργα¬ 
σίας ελληνικών και ξενόγλωσσων κειμένων και πινάκων σε 
Η/Υ. 

• Λοιπά διοικητικά στελέχη με δίπλωμα επαγγελματι¬ 
κής κατάρτισης ΙΕΚ (του τομέα χρηματοπιστωτικών και 
διοικητικών υπηρεσιών-πρώην οικονομίας και διοίκησης), 
ή πτυχίο Α και Β κύκλων σπουδών ΤΕΕ (οποιοσδήποτε ει¬ 
δικότητας του τομέα οικονομίας και διοίκησης), ή με απο¬ 
λυτήριο τίτλο ενιαίου λυκείου, ή ενιαίου πολυκλαδικού λυ¬ 
κείου, ή λυκείου γενικής κατεύθυνσης, ή με άλλο ισότιμο 
τίτλο σχολικής μονάδας της ημεδαπής ή της αλλοδαπής, 
τουλάχιστον διετή εμπειρία σε θέματα γραμματειακής 
υποστήριξης, καλής γνώση της αγγλικής γλώσσας και 
επεξεργασίας ελληνικών και ξενόγλωσσων κειμένων και 
πινάκων σε Η/Υ. 

III. Τομέας αγοράς εργασίας και επιχειρήσεων 

Αντικείμενο του Τομέα 

Έργο του τομέα είναι ο σχεδιασμός και ο συντονισμός 
για: 

1. Την ανίχνευση των κενών θέσεων στην αγορά εργα¬ 
σίας. 


2. Την ανάπτυξη θετικού κλίματος για την δημιουργία 
και διατήρηση θέσεων εργασίας. 

3. Την ανάπτυξη και την προώθηση των κατάλληλων συ¬ 
στημάτων που θα ενισχύσουν την εξισορρόπηση προ¬ 
σφοράς και ζήτησης εργασίας. 

Για το συντονισμό και την παρακολούθηση της πρό¬ 
σβασης των ΚΠΑ στον χώρο των επιχειρήσεων σε επίπε¬ 
δο τοπικής αγοράς και την παρακολούθηση των τοποθε¬ 
τήσεων των ανέργων ως αποτέλεσμα της εξατομικευμέ- 
νης παρέμβασης: 

Λ. 1 Επιμελείται του σχεδιασμού και της μεθοδολογίας 
συγκέντρωσης και καταγραφής των απαραίτητων πληρο¬ 
φοριών για την ζήτηση και τα χαρακτηριστικά των θέσεων 
σε επίπεδο τοπικής αγοράς και αναπτύσσει μηχανισμούς 
πρόσβασης στις επιχειρήσεις των τοπικών αγορών. 

Λ.2. Επεξεργάζεται και παρακολουθεί την εφαρμογή 
μεθοδολογιών για την ανάπτυξη πλαισίου συνεργασίας 
μεταξύ ΚΠΑ - επιχειρήσεων και εργοδοτικών φορέων και 
αναπτύσσει συνεργασίες με φορείς των Κοινωνικών Εταί¬ 
ρων σε εθνικό και περιφερειακό επίπεδο. 

Λ.3. Παρακολουθεί τις ροές προς την αγορά εργασίας 
μέσα από τις διαδικασίες της εξατομικευμένης παρέμβα¬ 
σης και εξειδικεύει την δράση των ΚΠΑ σε επιλεγμένους 
τομείς της αγοράς εργασίας 

Λ.4 Οργανώνει κεντρικό σύστημα παρακολούθησης 
των τοποθετήσεων των ανέργων και συνεργάζεται με την 
ΠΑΕΠ σε θέματα επεξεργασίας, ανάλυσης στοιχείων και 
προσδιορισμού δεικτών σχετικών με τη ζήτηση και την 
προσφορά. 

Λ.5 Προσδιορίζει δείκτες για την ποιοτική και ποσοτική 
απόδοση των ΚΠΑ στην αγορά εργασίας και εκπονεί αξιο¬ 
λογικά εργαλεία μέτρησης της αποτελεσματικότητας 
των ΚΠΑ στην τοποθέτηση ανέργων. 

Λ.7. Συνεργάζεται με τις Υπηρεσίες Απασχόλησης της 
Ε.Ε. 

Λ.8. Εφαρμόζει απλόυστευμένες διοικητικές (ηλεκτρο¬ 
νικές) διαδικασίες για την διακίνηση της πληροφορίας 
προς και από τα ΚΠΑ. 

Οργάνωση του τομέα 

Προκειμένου να επιτελεσθεί το προαναφερόμενο έργο 
ορίζεται με απόφαση του Διοικητή του ΟΑΕΔ ως συντονι¬ 
στής του τομέα πτυχιούχος ΑΕΙ / ΤΕΙ με τουλάχιστον πε¬ 
νταετή εμπειρία σε θέματα απασχόλησης αγοράς εργα¬ 
σίας, με καλή γνώση μιας επίσημης γλώσσας της Ε.Ε, 
αποδεικνυόμενης είτε από τίτλο ημεδαπής ή αλλοδαπής, 
είτε από προσκομιζόμενη βεβαίωση προϋπηρεσίας σε 
χώρα της αλλοδαπής. Επίσης στον τομέα προσφέρουν 
εργασία: 

• Τέσσερα τουλάχιστον στελέχη με πτυχίο ΑΕΙ /ΤΕΙ της 
ημεδαπής ή ισότιμων σχολώντης αλλοδαπής, τριετή του¬ 
λάχιστον εμπειρία σε δημόσιους ή ιδιωτικούς φορείς πα¬ 
ροχής υπηρεσιών συμβουλευτικής, επαγγελματικού προ¬ 
σανατολισμού και προώθηση στην απασχόληση και πα¬ 
ροχής συναφών υπηρεσιών, με καλή γνώση μιας 
επίσημης γλώσσας της Ε.Ε. (κατά προτίμηση της Αγγλι¬ 
κής) και καλή γνώση επεξεργασίας ελληνικών και ξενό¬ 
γλωσσων κειμένων και πινάκων σε Η/Υ. 

• Λοιπά διοικητικά στελέχη με δίπλωμα επαγγελματι¬ 
κής κατάρτισης ΙΕΚ (οποιοσδήποτε ειδικότητας του το¬ 
μέα χρηματοπιστωτικών και διοικητικών υπηρεσιών - 
πρώην οικονομίας και διοίκησης), ή πτυχίο Α και Β κύκλων 
σπουδών ΤΕΕ (οποιοσδήποτε ειδικότητας του τομέα οι¬ 
κονομίας και διοίκησης), ή απολυτήριο τίτλο ενιαίου λυ- 

κείου, ή ενιαίου πολύ κλαδικού λυκείου ή λυκείου γενικής 
κατεύθυνσης, ή άλλου ισότιμου τίτλου σχολικής μονάδας 
της ημεδαπής ή της αλλοδαπής, διετή τουλάχιστον εμπει¬ 
ρία σε θέματα γραμματειακής υποστήριξης, καλή γνώση 
της αγγλικής γλώσσας και καλή γνώση επεξεργασίας ελ¬ 
ληνικών και ξενόγλωσσων κειμένων και πινάκων σε Η/Υ. 

IV. Τομέας Σύνδεσης με Ενεργητικές Πολιτικές Απα¬ 
σχόλησης 

Αντικείμενο του τομέα 

Συνεργάζεται μετους άλλουςτρειςτομείς καθώς και με 
την Δ/νση Ενεργητικών Πολιτικών Απασχόλησης του ΟΑ- 
ΕΔ, και προτείνει καινοτόμα και στοχευμένα προγράμμα¬ 
τα Απασχόλησης, αξιοποιώντας τα πρωτογενή στοιχεία 
που προκύπτουν απάτην εφαρμογή της εξατομικευμένης 
παρέμβασης στις Τοπικές αγορές. 

Διερευνά νέα πεδία απασχόλησης και απασχολησιμό- 
τητας (όπως κοινωνική οικονομία / νέες τεχνολογίες 
κ.λπ.) και προτείνει την ανάπτυξη καινοτόμων αυτόνομων 
προγραμμάτων είτε από τον ΟΑΕΔ είτε σε συνεργασία με 
άλλους φορείς. 

Ειδικότερα ο Τομέας Σύνδεσης με Ενεργητικές Πολιτι¬ 
κές Απασχόλησης: 

Λ. 1. Προτείνει και παρακολουθεί καινοτόμα και στοχευ¬ 
μένα Προγράμματα Απασχόλησης, με την αξιοποίηση συ¬ 
νεργασιών και ερευνών. Συνεργάζεται με την ΠΑΕΠ ΑΕ, 
την Επαγγελματική Κατάρτιση ΑΕ, καθώς και τους λοι¬ 
πούς κοινωνικούς και οικονομικούς φορείς. 

Λ.2. Παρακολουθεί την εφαρμογή των σχετικών προ¬ 
γραμμάτων ενεργητικών πολιτικών απασχόλησης και κα¬ 
ταπολέμησης της ανεργίας, επιμελείται του μεθοδολογι¬ 
κού συντονισμού των μέτρων και δράσεων που εφαρμό¬ 
ζονται από τα ΚΠΑ και εκδίδει σχετικές εγκυκλίους, 
κατευθύνσεις και οδηγίες. 

Λ.3. Επεξεργάζεται δείκτες για την αποτίμηση των απο¬ 
τελεσμάτων των Ενεργητικών Πολιτικών Απασχόλησης. 

Λ.4. Προτείνει συνεργασίες με Υπηρεσίες και Οργανι¬ 
σμούς Απασχόλησης των χωρών της Ε.Ε. καθώς και με 
εθνικούς φορείς, προκειμένου να εμπλουτισθεί η εμπει¬ 
ρία και η τεχνογνωσία ως προς τον σχεδίασμά και τη με¬ 
θοδολογία υλοποίησης. 

Οργάνωση τομέα 

Προκειμένου να επιτελεσθεί το προαναφερόμενο έργο 
ορίζεται με απόφαση του Διοικητή του ΟΑΕΔ ως συντονι¬ 
στής του τομέα πτυχιούχος ΑΕΙ / ΤΕΙ, με πενταετή τουλάχι¬ 
στον εμπειρία σε θέματα προγραμμάτων και πολιτικών κα¬ 
τάρτισης και απασχόλησης, και με καλή γνώση τουλάχι¬ 
στον μιας επίσημης γλώσσας της Ε.Ε., αποδεικνυόμενης, 
είτε από σχετικό πτυχίο ή πιστοποιητικό, είτε από τίτλο 
σπουδών της ημεδαπής ή αλλοδαπής, είτε από προσκομι- 
ζόμενη βεβαίωση προϋπηρεσίας σε χώρα της αλλοδαπής. 

Επίσης στον τομέα προσφέρουν εργασία: 

• Τουλάχιστον τρία στελέχη με πτυχίο ή δίπλωμα ΑΕΙ / 
ΤΕΙ της ημεδαπής ή ισότιμων σχολών της αλλοδαπής, 
τουλάχιστον τριετή εμπειρία σε δημόσιους ή ιδιωτικούς 
φορείς παροχής υπηρεσιών συμβουλευτικής, επαγγελ¬ 
ματικού προσανατολισμού και προώθησης στην απασχό¬ 
ληση, με καλή γνώση μιας επίσημης γλώσσας της Ε.Ε. 
(κατά προτίμηση αγγλικής) και καλή γνώση επεξεργασίας 
ελληνικών και ξενόγλωσσων κειμένων και πινάκων σε Η/Υ. 

• Λοιπά διοικητικά στελέχη με δίπλωμα επαγγελματι¬ 
κής κατάρτισης ΙΕΚ (οποιοσδήποτε ειδικότητας του το¬ 
μέα χρηματοπιστωτικών και διοικητικών υπηρεσιών - 
πρώην οικονομίας και διοίκησης), ή πτυχίο Α και Β κύκλων 


σπουδών ΤΕΕ (οποιοσδήποτε ειδικότητας του τομέα οι¬ 
κονομίας και διοίκησης), ή απολυτήριο τίτλο ενιαίου λυ¬ 
κείου ή ενιαίου πολυκλαδικού λυκείου ή λυκείου γενικής 
κατεύθυνσης, ή άλλου ισότιμου τίτλου σχολικής μονάδας 
της ημεδαπής ή της αλλοδαπής, με διετή τουλάχιστον 
εμπειρία σε θέματα γραμματειακής υποστήριξης και κα¬ 
λή γνώση της Αγγλικής γλώσσας και επεξεργασίας ελλη¬ 
νικών και ξενόγλωσσων κειμένων και πινάκων σε Η/Υ. 

5. ΚΕΝΤΡΑ ΠΡΟΩΘΗΣΗΣ ΑΠΑΣΧΟΛΗΣΗΣ (ΚΠΑ) 

Οι αρμοδιότητες του κάθε Κέντρου Προώθησης της 
Απασχόλησης (ΚΠΑ), το οποίο εντάσσεται στην Ειδική 
Υπηρεσία ως οργανική μονάδα, σε επίπεδο τμήματος, 
(Άρθρο 12, παραγρ. 8του Ν. 3144/03), είναι οι ακόλουθες: 

α. Εγγράφει ανέργους. 

β. Πληροφορεί και υποστηρίζει ανέργους, εργαζόμε¬ 
νους, επιχειρήσεις και λοιπούς φορείς. 

γ. Έχει τη συστηματική παρακολούθησή τους μέσω 
πληροφοριακών συστημάτων. 

4 - Εφαρμόζει τα μεθοδολογικά εργαλεία της εξατομι- 
κευμένης προσέγγισης, το Ατομικό Σχέδιο Δράσης, κα¬ 
θώς και τα μεθοδολογικά εργαλεία ταξινόμησης των 
ανέργων, την παρακολούθηση της πορείας τους και απο¬ 
τίμησης και αξιολόγησης των αποτελεσμάτων της εν γέ- 
νει λειτουργίας του ΚΠΑ. Εφαρμόζει μεθόδους και προ¬ 
γράμματα επαγγελματικού προσανατολισμού, τεχνικές 
αναζήτησης εργασίας, ομαδική συμβουλευτική κ.λπ. Ει¬ 
δικότερα ασχολείται με την εφαρμογή: 

- Μεθόδων / διαδικασιών / εργαλείων για τη διάγνωση 
των ιδιαίτερων αναγκών και χαρακτηριστικών των ομά¬ 
δων - στόχων (στοχευμένη προσέγγιση). 

- Μεθόδων / διαδικασιών / εργαλείων για τη σύνταξη / 
στοχοθεσία Ατομικού Σχεδίου Δράσης (Α.Σ.Δ). 

- Μεθόδων / διαδικασιών / εργαλείων για την υπόδειξη 
ανέργων σε πιστοποιημένες δομές κατάρτισης (ΚΕΚ). 

- Μεθόδων / διαδικασιών / εργαλείων της παρακολού¬ 
θησης και αξιολόγησης Α.Σ.Δ. 

- Μεθόδων / διαδικασιών / εργαλείων της Συμβουλευτι¬ 
κής. 

- Μεθόδων/διαδικασιών/εργαλείων για τη Συμβουλευ¬ 
τική Αναζήτησης Εργασίας. 

- Εξειδικευμένων υπηρεσιών σε συγκεκριμένες ομάδες- 
στόχους/ Συνεργασίες. 

4 - Συνεργάζεται με τις τοπικές υπηρεσίες και με την ΠΑ¬ 
ΕΠ ΑΕ για κάθε θέμα που αφορά το μητρώο ανέργων. 

4 Παρακολουθεί την παροχή υπηρεσιών συμβουλευτι¬ 
κής και εξατομικευμένης υποστήριξης των ανέργων και 
την ένταξή τους στις ενεργητικές πολιτικές απασχόλη¬ 
σης. 

4 Επιμελείται της συνοχής των προσφερομένων εντός 
των ΚΠΑ υπηρεσιών Συμβουλευτικής και Εξατομικευμέ- 
νης Παρέμβασης. 

4 Συγκεντρώνει και καταγράφει τις απαραίτητες πλη¬ 
ροφορίες για τη ζήτηση και τα χαρακτηριστικά των θέσε¬ 
ων σε επίπεδο τοπικής αγοράς και αναπτύσσει μηχανι¬ 
σμούς πρόσβασης στις επιχειρήσεις των τοπικών αγο¬ 
ρών. 

Εφαρμόζει μεθοδολογίες σύνδεσης με τις επιχειρήσεις 
της περιοχής ευθύνης του και συνεργάζεται με τοπικούς 
φορείς και κοινωνικούς εταίρους. 

4 Παρακολουθεί την αγορά εργασίας και προσανατο¬ 
λίζει την εξατομικευμένη παρέμβαση σε επιλεγμένους το¬ 
μείς της αγοράς εργασίας. 

4 Παρακολουθεί τις αναγγελίες πρόσληψης, τις καταγ¬ 
γελίες σύμβασης εργασίας και τις οικειοθελείς αποχωρή¬ 
σεις εργαζομένων. 

♦ Παρακολουθεί την εργασιακή πορεία των τοποθετη- 
θέντων ανέργων. 

♦ Χρησιμοποιεί αξιολογητικά εργαλεία για την ποιοτική 
και ποσοτική απόδοσή του στην αγορά εργασίας καθώς 
και αξιολογικά εργαλεία μέτρησης της αποτελεσματικό- 
τητάς του στην τοποθέτηση ανέργων. 

♦ Εφαρμόζει τα εγκεκριμένα Προγράμματα Απασχόλη¬ 
σης σε συνδυασμό με την εφαρμογή της εξατομικευμέ- 
νης παρέμβασης των ανέργων και την παρακολούθηση 
των τοποθετήσεων. 

4 Παρακολουθεί την εφαρμογή των σχετικών προ¬ 
γραμμάτων ενεργητικών πολιτικών απασχόλησης και κα¬ 
ταπολέμησης της ανεργίας. 

4 - Εφαρμόζει δείκτες για την αποτίμηση των αποτελε¬ 
σμάτων των Ενεργητικών Πολιτικών Απασχόλησης. 

4 Καταγράφει τις ελλείψεις και δυσλειτουργίες και 
προτείνει τις αναγκαίες βελτιώσεις του ΚΠΑ σε επίπεδο 
οργανωτικών και λειτουργικών θεμάτων και τις υποβάλλει 
στην Κεντρική Μονάδα της Ειδικής Υπηρεσίας ΚΠΑ. 

4 Εφαρμόζει συστήματα παρακολούθησης και αξιολό¬ 
γησης της απόδοσης /επίδοσης των δραστηριοτήτων και 
του προσωπικού του, συγκεντρώνει απολογιστικά στοι¬ 
χεία για τη λειτουργία του και τα υποβάλλει στην Κεντρι¬ 
κή Μονάδα της Ειδικής Υπηρεσίας ΚΠΑ. 

4 Συντάσσει περιοδικές εκθέσεις για την αποτελεσμα- 
τικότητατωνπαρεμβάσεώντου στην αγορά εργασίας, σε 
τοπικό επίπεδο και τις υποβάλλει στην Κεντρική Μονάδα 
της Ειδικής Υπηρεσίας ΚΠΑ. 

4 Καταγράφει τις ανάγκες επιμόρφωσης των εργασια¬ 
κών συμβούλων και του λοιπού προσωπικού του και τις 
υποβάλλει στην Κεντρική Μονάδα της Ειδικής Υπηρεσίας 
ΚΠΑ. 

4 Φροντίζει για τη δημοσιότητα των εν γένει ενεργειών 
και δραστηριοτήτων τους σε τοπικό επίπεδο. 

4 Ασχολείται με θέματα του προσωπικού του, την διε¬ 
ξαγωγή της αλληλογραφίας του, την διεκπεραίωση οικο¬ 
νομικών θεμάτων και τη διατήρηση των δικαιολογητικών 
τους, τον εφοδιασμό της Υπηρεσίας με τα αναγκαία υλι¬ 
κά, τη διαχείριση και την φύλαξή τους και τέλος φροντίζει 
για την ασφάλεια και την συντήρηση των εγκαταστάσεών 
του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2003 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜΗΤΡΗΣ ΡΕΓΙΠΑΣ 


Αριθ. 7004/5/8-μ (5) 

Τροποποίηση της 7004/5/8-ιε’/17.10.2000 απόφασης του 
Αρχηγού της Ελληνικής Αστυνομίας «Μεταβίβαση αρ¬ 
μοδιοτήτων Αρχηγού Ελληνικής Αστυνομίας σε υφι¬ 
στάμενα υπηρεσιακά όργανα» (Β’-1313). 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη : 

1. Τις διατάξεις του άρθρου 23παρ. 5 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α’ - 41). 

2. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (Α’-13 7), το οποίο 
προστέθηκε με το άρθρο 27 του Ν.2081/1992 (Α’-154) και 
τροποποιήθηκε με το άρθρο 1 παρ. 2εδάφ. α’του Ν.2469/ 
1997 (Α’-32). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Στην περίπτωση Β’ του άρθρου 1 της 7004/5/8-ιε’ από 
17.10.2000 απόφασής μας (Β’-1313) προστίθεται εδάφιο 
29, ως εξής: 

«29. Τις αποφάσεις επί διαφωνιών των γνωματευόντων 
ως προς το είδος της προτεινόμενης ηθικής αμοιβής, κα¬ 
θώς και την έκδοση διαταγής για την απονομή εύφημης 
μνείας στο αστυνομικό προσωπικό, πλην των Αντιστράτη¬ 
γων (άρθρα 14 παρ. 4 και 15 παρ. 2 εδάφιο β’ 
Π.Δ.622/1985)». 

2. Στην περίπτωση ΣΤ’ του άρθρου 1 του ιδίας απόφα¬ 
σης προστίθεται εδάφιο 6, ως εξής: 

«6. Την έκδοση απόφασης χορήγησης μισθολογικών 
προαγωγών του αστυνομικού προσωπικού από το βαθμό 
του Υπαστυνόμου Β’ μέχρι και το βαθμό του Αστυνομικού 
Διευθυντή (άρθρο 9παρ. 1 Ν.3103/2003)». 

3. Το μόνο εδάφιο της περίπτωσης Η’ της ιδίας απόφα¬ 
σης αντικαθίσταται, ως εξής: 

«Την έκδοση απόφασης χορήγησης μισθολογικών προ¬ 
αγωγών του αστυνομικού προσωπικού από το βαθμό του 
Αστυφύλακα μέχρι και το βαθμό του Ανθυπαστυνόμου». 

Άρθρο 2 

Το εδάφιο 16 της περίπτωσης α’ του άρθρου 1 της 
7004/5/8-ιε’ από 17.10.2000 απόφασής μας, καταργείται. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2003 
Ο Αρχηγός 
ΦΩΤΙΟΣ ΝΑΣΙΑΚΟΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννν\/ν.6ΐ.9Γ - β-ιτΐ3ίΙ: \Λ/θβιη35ΐθΓ @ θί.ς|Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 Θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - όιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 Θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓηβί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































